title: Komission täytäntöönpanoasetus (EU) 2018/303, annettu 27 päivänä helmikuuta 2018, tehoaineen Reynoutria sachalinensis -uute hyväksymättä jättämisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti (ETA:n kannalta merkityksellinen teksti. )

text:
               1.3.2018

               FI

               Euroopan unionin virallinen lehti

               L 59/1

         KOMISSION TÄYTÄNTÖÖNPANOASETUS (EU) 2018/303,
   annettu 27 päivänä helmikuuta 2018,
   tehoaineen Reynoutria sachalinensis -uute hyväksymättä jättämisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 13 artiklan 2 kohdan,
   sekä katsoo seuraavaa:

               (1)

               Yhdistynyt kuningaskunta vastaanotti 3 päivänä marraskuuta 2011 asetuksen (EY) N:o 1107/2009 7 artiklan 1 kohdan mukaisesti yritykseltä Marrone Bio Innovations hakemuksen tehoaineen Reynoutria sachalinensis -uute hyväksymiseksi.

               (2)

               Kyseisen asetuksen 9 artiklan 3 kohdan mukaisesti esittelevä jäsenvaltio ilmoitti 21 päivänä maaliskuuta 2012 hakijalle ja muille jäsenvaltioille, että hakemus voidaan ottaa käsiteltäväksi, ja ilmoitti komissiolle ja Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, tästä 11 päivänä toukokuuta 2012.

               (3)

               Tämän tehoaineen vaikutukset ihmisten ja eläinten terveyteen ja ympäristöön on arvioitu kyseisen asetuksen 11 artiklan 2 ja 3 kohdan mukaisesti hakijan ehdottaman käyttötarkoituksen osalta. Esittelevä jäsenvaltio toimitti komissiolle ja elintarviketurvallisuusviranomaiselle arviointikertomuksen luonnoksen 22 päivänä heinäkuuta 2014.

               (4)

               Elintarviketurvallisuusviranomainen noudatti asetuksen (EY) N:o 1107/2009 12 artiklan 1 kohdan säännöksiä. Se pyysi kyseisen asetuksen 12 artiklan 3 kohdan mukaisesti hakijaa toimittamaan lisätietoja jäsenvaltioille, komissiolle ja elintarviketurvallisuusviranomaiselle. Esittelevän jäsenvaltion näistä lisätiedoista tekemä arviointi toimitettiin elintarviketurvallisuusviranomaiselle päivitetyn arviointikertomuksen luonnoksen muodossa.

               (5)

               Jäsenvaltiot ja elintarviketurvallisuusviranomainen tarkastelivat arviointikertomuksen luonnosta. Elintarviketurvallisuusviranomainen esitti komissiolle päätelmänsä tehoaineen Reynoutria sachalinensis -uute riskinarvioinnista (2)31 päivänä elokuuta 2015.

               (6)

               Marrone Bio Innovations peruutti 16 päivänä lokakuuta 2017 päivätyllä kirjeellä hakemuksensa tehoaineen Reynoutria sachalinensis -uute hyväksymiseksi. Hakemuksen peruuttamisen vuoksi tehoainetta Reynoutria sachalinensis -uute ei tulisi hyväksyä asetuksen (EY) N:o 1107/2009 13 artiklan 2 kohdan nojalla.

               (7)

               Tämä asetus ei rajoita tehoainetta Reynoutria sachalinensis -uute koskevan uuden hakemuksen toimittamista asetuksen (EY) N:o 1107/2009 7 artiklan nojalla.

               (8)

               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Tehoaineen hyväksymättä jättäminen
   Tehoainetta Reynoutria sachalinensis -uute ei hyväksytä.
   2 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 27 päivänä helmikuuta 2018.

            Komission puolesta

            Puheenjohtaja

         Jean-Claude JUNCKER

      (1)  EUVL L 309, 24.11.2009, s. 1.

      (2)  EFSA, 2015. Päätelmä tehoainetta Reynoutria sachalinensis -uute sisältävien torjunta-aineiden riskinarviointia koskevasta vertaisarvioinnista. EFSA Journal 2015;13(9):4221, s. 73. Saatavilla verkossa osoitteessa www.efsa.europa.eu/efsajournal


title: Komission täytäntöönpanoasetus (EU) 2018/307, annettu 28 päivänä helmikuuta 2018, Euroopan parlamentin ja neuvoston asetuksessa (EY) N:o 853/2004 vahvistettujen salmonellaa koskevien erityistakuiden ulottamisesta koskemaan Tanskaan tarkoitettua broilereista (Gallus gallus) saatua lihaa (ETA:n kannalta merkityksellinen teksti. )

text:
               2.3.2018

               FI

               Euroopan unionin virallinen lehti

               L 60/5

         KOMISSION TÄYTÄNTÖÖNPANOASETUS (EU) 2018/307,
   annettu 28 päivänä helmikuuta 2018,
   Euroopan parlamentin ja neuvoston asetuksessa (EY) N:o 853/2004 vahvistettujen salmonellaa koskevien erityistakuiden ulottamisesta koskemaan Tanskaan tarkoitettua broilereista (Gallus gallus) saatua lihaa
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinperäisiä elintarvikkeita koskevista erityisistä hygieniasäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 853/2004 (1) ja erityisesti sen 8 artiklan 3 kohdan b alakohdan,
   sekä katsoo seuraavaa:

               (1)

               Asetuksessa (EY) N:o 853/2004 säädetään eläinperäisiä elintarvikkeita koskevista erityisistä hygieniasäännöistä elintarvikealan toimijoita varten sekä tietyistä erityistakuista Suomen ja Ruotsin markkinoille tarkoitettujen tiettyjen eläinperäisten elintarvikkeiden osalta. Elintarvikealan toimijoiden, jotka aikovat saattaa asetuksessa täsmennettyjen eläinten lihaa kyseisten jäsenvaltioiden markkinoille, on noudatettava tiettyjä salmonellaa koskevia sääntöjä. Tällaisten lihalähetysten mukana on myös oltava kaupallinen asiakirja siitä, että on tehty mikrobiologinen testi negatiivisin tuloksin unionin lainsäädännön mukaisesti.

               (2)

               Lisäksi komission asetuksessa (EY) N:o 1688/2005 (2) täsmennetään kyseiset erityistakuut ja vahvistetaan säännöt tällaisesta lihasta otettavista näytteistä ja mikrobiologisista menetelmistä näytteiden tutkimiseksi. Siinä vahvistetaan myös kaupallinen asiakirja, jonka on seurattava lihaa sisältävien lähetysten mukana.

               (3)

               Tanskan eläinlääkintä- ja elintarvikeviranomainen toimitti 5 päivänä lokakuuta 2007 komissiolle hakemuksen, joka koski erityistakuiden myöntämistä Tanskalle broilereista (Gallus gallus) saadussa lihassa esiintyvän salmonellan osalta Tanskan koko alueelle asetuksen (EY) N:o 853/2004 mukaisesti. Hakemukseen sisältyy kuvaus Tanskan esittämästä, broilereista (Gallus gallus) saadussa lihassa esiintyvän salmonellan valvontaohjelmasta.

               (4)

               Elintarvikeketjua ja eläinten terveyttä käsittelevä pysyvä komitea sopi kokouksessaan 18 päivänä kesäkuuta 2008 salmonellan valvontaohjelmia käsittelevästä komission yksiköiden valmisteluasiakirjasta ”Guidance document on the minimum requirements for Salmonella control programmes to be recognised equivalent to those approved for Sweden and Finland in respect of meat and eggs of Gallus gallus” (3), jäljempänä ’ohjeet’.

               (5)

               Broilereista (Gallus gallus) saatua lihaa koskevan Tanskan salmonellavalvontaohjelman katsotaan vastaavan Suomen ja Ruotsin osalta hyväksyttyä ohjelmaa ja noudattavan ohjeita. Salmonellan esiintyvyys Gallus gallus -lajin tanskalaisissa emoparvissa oli kuitenkin ohjeissa ehdotettua ylärajaa suurempi, joten tilanteen ei voida katsoa vastaavan Suomen ja Ruotsin tilannetta.

               (6)

               Tanskan eläinlääkintä- ja elintarvikeviranomainen toimitti 6 päivänä helmikuuta 2017 tietoja salmonella esiintyvyydestä Gallus gallus -lajin kasvatusparvissa, aikuisissa emoparvissa ja broileriparvissa sekä lihassa vuosina 2011–2016. Vuosien 2015–2016 osalta esiintyvyys on ohjeissa vahvistettujen ylärajojen mukainen.

               (7)

               Erityistakuut olisi tämän vuoksi ulotettava koskemaan broilereista (Gallus gallus) saatua lihaa sisältäviä, Tanskaan tarkoitettuja lähetyksiä. Lisäksi tällaisiin lähetyksiin olisi sovellettava asetuksessa (EY) N:o 1688/2005 vahvistettuja sääntöjä, jotka koskevat näytteenottoa tällaisesta lihasta, näytteiden tutkimiseen tarkoitettuja mikrobiologisia menetelmiä ja kaupallista asiakirjaa.

               (8)

               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Annetaan Tanskalle lupa soveltaa asetuksen (EY) N:o 853/2004 8 artiklan 2 kohdassa vahvistettuja salmonellaa koskevia erityistakuita asetuksen (EY) N:o 853/2004 liitteessä I olevassa 1.1 kohdassa määriteltyä broilereista (Gallus gallus) saatua lihaa sisältäviin, Tanskaan tarkoitettuihin lähetyksiin.
   2 artikla
   Edellä 1 artiklassa tarkoitettujen lihaa sisältävien lähetysten mukana on oltava asetuksen (EY) N:o 1688/2005 liitteessä IV vahvistetun mallin mukainen kaupallinen asiakirja.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä helmikuuta 2018.

            Komission puolesta

            Puheenjohtaja

         Jean-Claude JUNCKER

      (1)  EUVL L 139, 30.4.2004, s. 55.

      (2)  Komission asetus (EY) N:o 1688/2005, annettu 14 päivänä lokakuuta 2005, Euroopan parlamentin ja neuvoston asetuksen (EY) N:o 853/2004 täytäntöönpanemisesta Suomeen ja Ruotsiin tarkoitetuilta tietyn lihan ja munien lähetyksiltä vaadittavien salmonellaa koskevien erityistakuiden osalta (EUVL L 271, 15.10.2005, s. 17).

      (3)  https://ec.europa.eu/food/sites/food/files/safety/docs/biosafety_food-borne-disease_salmonella_guidance_min-req_eggs-poultry-meat.pdf


title: Komission täytäntöönpanoasetus (EU) 2018/310, annettu 1 päivänä maaliskuuta 2018, vilja-alalla 2 päivästä maaliskuuta 2018 sovellettavien tuontitullien vahvistamisesta

text:
               2.3.2018

               FI

               Euroopan unionin virallinen lehti

               L 60/19

         KOMISSION TÄYTÄNTÖÖNPANOASETUS (EU) 2018/310,
   annettu 1 päivänä maaliskuuta 2018,
   vilja-alalla 2 päivästä maaliskuuta 2018 sovellettavien tuontitullien vahvistamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun neuvoston asetuksen (EU) N:o 1308/2013 (1) ja erityisesti sen 183 artiklan
   sekä katsoo seuraavaa:

               (1)

               Komission asetuksen (EU) N:o 642/2010 (2) 1 artiklan 1 kohdassa säädetään, että CN-koodien 1001 11 00, 1001 19 00, ex 1001 91 20 [tavallinen vehnä, siemenvilja], ex 1001 99 00 [korkealaatuinen tavallinen vehnä, muu kuin siemenvilja], 1002 10 00, 1002 90 00, 1005 10 90, 1005 90 00, 1007 10 90 ja 1007 90 00 tuotteiden tuontitulli on sama kuin kyseisten tuotteiden tuontihetkellä voimassa oleva interventiohinta, jota korotetaan 55 prosentilla ja josta vähennetään kyseiseen lähetykseen sovellettava cif-tuontihinta. Tuontitulli ei kuitenkaan voi olla suurempi kuin yhteisen tullitariffin tullit.

               (2)

               Asetuksen (EU) N:o 642/2010 1 artiklan 2 kohdassa säädetään, että mainitun artiklan 1 kohdassa tarkoitetun tuontitullin laskemista varten mainitussa artiklassa tarkoitetuille tuotteille vahvistetaan säännöllisesti edustavat cif-tuontihinnat.

               (3)

               Asetuksen (EU) N:o 642/2010 2 artiklan 1 kohdan mukaan mainitun asetuksen 1 artiklan 1 kohdassa tarkoitettujen tuotteiden tuontitullin laskemisessa käytetään mainitun asetuksen 5 artiklassa säädetyn menetelmän mukaisesti määriteltyä päivittäistä edustavaa cif-tuontihintaa.

               (4)

               Kanadasta peräisin olevien ja CN-koodeihin 1001 11 00, 1001 19 00, ex 1001 99 00 (korkealaatuinen tavallinen vehnä, muu kuin siemenvilja), 1002 10 00 ja 1002 90 00 kuuluvien tuotteiden tuontitulli lasketaan 21 päivästä syyskuuta 2017 asetuksen (EU) N:o 642/2010 2 artiklan 5 kohdan mukaisesti.

               (5)

               Tuontitullit olisi vahvistettava 2 päivänä maaliskuuta 2018 alkavalle ajanjaksolle, ja niitä olisi sovellettava kunnes uusi vahvistus tulee voimaan.

               (6)

               Asetuksen (EU) N:o 642/2010 2 artiklan 2 kohdan mukaisesti tämän asetuksen olisi tultava voimaan päivänä, jona se julkaistaan,

         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 642/2010 1 artiklan 1 kohdassa tarkoitetut vilja-alan tuontitullit vahvistetaan, liitteessä II lueteltujen tekijöiden perusteella, tämän asetuksen liitteessä I 2 päivästä maaliskuuta 2018 alkaen.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 1 päivänä maaliskuuta 2018.

            Komission puolesta,

            puheenjohtajan nimissä

         Jerzy PLEWA

            Pääjohtaja

            Maatalouden ja maaseudun kehittämisen pääosasto

      (1)  EUVL L 347, 20.12.2013, s. 671.

      (2)  Komission asetus (EU) N:o 642/2010, annettu 20 päivänä heinäkuuta 2010, neuvoston asetuksen (EY) N:o 1234/2007 soveltamista koskevista yksityiskohtaisista säännöistä vilja-alan tuontitullien osalta (EUVL L 187, 21.7.2010, s. 5).

      LIITE I

                     Asetuksen (EU) N:o 642/2010 1 artiklan 1 kohdassa tarkoitettuihin tuotteisiin 2 päivästä maaliskuuta 2018 sovellettavat tuontitullit

                  CN-koodi

                  Tavaran kuvaus

                  Tuontitulli (1)
                      (2)

                  (euroa/tonni)

                  1001 11 00

                  DURUMVEHNÄ, siemenvilja

                  0,00

                  1001 19 00

                  DURUMVEHNÄ, korkealaatuinen, muu kuin siemenvilja

                  0,00

                  keskilaatuinen, muu kuin siemenvilja

                  0,00

                  heikkolaatuinen, muu kuin siemenvilja

                  0,00

                  ex 1001 91 20

                  Tavallinen VEHNÄ, siemenvilja

                  0,00

                  ex 1001 99 00

                  Tavallinen VEHNÄ, korkealaatuinen, muu kuin siemenvilja

                  0,00

                  1002 10 00

                  RUIS, siemenvilja

                  0,56

                  1002 90 00

                  RUIS, muu kuin siemenvilja

                  0,56

                  1005 10 90

                  MAISSI, siemenvilja, muu kuin hybridi

                  0,56

                  1005 90 00

                  Maissi, muu kuin siemenvilja (3)

                  0,56

                  1007 10 90

                  DURRA, muu kuin kylvämiseen tarkoitettu hybridi

                  0,56

                  1007 90 00

                  DURRA, muu kuin siemenvilja

                  0,56

         (1)  Tuojaan voidaan soveltaa asetuksen (EU) N:o 642/2010 2 artiklan 4 kohdan mukaisesti seuraavia tullinalennuksia:

                  —

                  3 euroa/tonni, kun purkamissatama sijaitsee Välimerellä (Gibraltarinsalmelta Välimerelle) tai Mustallamerellä ja tavarat saapuvat unioniin Atlantin valtameren tai Suezin kanavan kautta,

                  —

                  2 euroa/tonni, jos purkamissatama sijaitsee Tanskassa, Virossa, Irlannissa, Latviassa, Liettuassa, Puolassa, Suomessa, Ruotsissa, Yhdistyneessä kuningaskunnassa tai Pyreneiden niemimaan Atlantin puoleisella rannikolla ja tavarat saapuvat unioniin Atlantin valtameren kautta.

         (2)  Kanadasta peräisin olevien ja CN-koodeihin 1001 11 00, 1001 19 00, ex 1001 99 00 (korkealaatuinen tavallinen vehnä, muu kuin siemenvilja), 1002 10 00 ja 1002 90 00 kuuluvien tuotteiden tuontitulli lasketaan asetuksen (EU) N:o 642/2010 2 artiklan 5 kohdan mukaisesti.

         (3)  Tuojaan voidaan soveltaa kiinteämääräistä alennusta 24 euroa tonnilta, jos asetuksen (EU) N:o 642/2010 3 artiklassa vahvistetut edellytykset täyttyvät.

      LIITE II

         LIITTEESSÄ I VAHVISTETTUJEN TULLIEN LASKEMISTA KOSKEVAT TEKIJÄT

                  1.

                  Asetuksen (EU) N:o 642/2010 2 artiklan 2 kohdassa tarkoitetun viitejakson keskiarvot:

                              (euroa/tonni)

                              Vehnä (1)

                              Maissi

                              Pörssi

                              Minneapolis

                              Chicago

                              Noteeraus

                              193,300

                              117,450

                              Palkkio Meksikonlahdella

                              84,902

                              21,549

                              Palkkio Suurilla järvillä

                              —

                              —

                  2.

                  Asetuksen (EU) N:o 642/2010 2 artiklan 2 kohdassa tarkoitetun viitejakson keskiarvot:

                              Rahtikustannukset: Meksikonlahti–Rotterdam:

                              17,471 euroa/tonni

                              Rahtikustannukset: Suuret järvet – Rotterdam:

                              — euroa/tonni

         (1)  Sisältää palkkion 14 euroa/t (asetuksen (EU) N:o 642/2010 5 artiklan 3 kohta).


title: Komission täytäntöönpanoasetus (EU) 2018/308, annettu 1 päivänä maaliskuuta 2018, Euroopan parlamentin ja neuvoston direktiivin 2014/59/EU mukaisista teknisistä täytäntöönpanostandardeista sellaisten muotojen, mallien ja määritelmien osalta, joita käytetään kriisinratkaisuviranomaisten tietojen tunnistamisessa ja toimittamisessa omia varoja ja hyväksyttäviä velkoja koskevan vähimmäisvaatimuksen ilmoittamiseksi Euroopan pankkiviranomaiselle (ETA:n kannalta merkityksellinen teksti. )

text:
                  2.3.2018

                  FI

                  Euroopan unionin virallinen lehti

                  L 60/7

            KOMISSION TÄYTÄNTÖÖNPANOASETUS (EU) 2018/308,
      annettu 1 päivänä maaliskuuta 2018,
      Euroopan parlamentin ja neuvoston direktiivin 2014/59/EU mukaisista teknisistä täytäntöönpanostandardeista sellaisten muotojen, mallien ja määritelmien osalta, joita käytetään kriisinratkaisuviranomaisten tietojen tunnistamisessa ja toimittamisessa omia varoja ja hyväksyttäviä velkoja koskevan vähimmäisvaatimuksen ilmoittamiseksi Euroopan pankkiviranomaiselle
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon luottolaitosten ja sijoituspalveluyritysten elvytys- ja kriisinratkaisukehyksestä sekä neuvoston direktiivin 82/891/ETY, Euroopan parlamentin ja neuvoston direktiivien 2001/24/EY, 2002/47/EY, 2004/25/EY, 2005/56/EY, 2007/36/EY, 2011/35/EU, 2012/30/EU ja 2013/36/EU ja asetusten (EU) N:o 1093/2010 ja (EU) N:o 648/2012 muuttamisesta 15 päivänä toukokuuta 2014 annetun Euroopan parlamentin ja neuvoston direktiivin 2014/59/EU (1) ja erityisesti sen 45 artiklan 17 kohdan kolmannen alakohdan,
      sekä katsoo seuraavaa:

                  (1)

                  Kriisinratkaisuviranomaisille on annettu tehtäväksi asettaa kullekin laitokselle omia varoja ja hyväksyttäviä velkoja koskeva vähimmäisvaatimus (minimum requirement for own funds and eligible liabilities – MREL), jäljempänä ’MREL-vaatimus’, direktiivin 2014/59/EU 45 artiklassa vahvistettujen ja komission delegoidussa asetuksessa (EU) 2016/1450 (2) täsmennettyjen vaatimusten ja menettelyjen mukaisesti.

                  (2)

                  Direktiivin 2014/59/EU 45 artiklan 16 kohdan perusteella kriisinratkaisuviranomaisten on koordinoidusti toimivaltaisten viranomaisten kanssa ilmoitettava asettamansa vaatimukset Euroopan pankkiviranomaiselle (EPV). Yhtenäiset muodot, mallit ja määritelmät, joita käytetään kyseisten tietojen tunnistamisessa ja toimittamisessa EPV:lle, olisi suunniteltava niin, että EPV:n on helpompi valvoa MREL-päätöksiä ja että on mahdollista arvioida tarkoituksenmukaisesti, lähentyvätkö alan käytännöt unionissa.

                  (3)

                  Niiden konsernien osalta, joihin sovelletaan konsolidoitua MREL-vaatimusta, on tarpeen täsmentää, mikä kriisinratkaisuviranomainen toimittaa EPV:lle tiedot ensinnäkin asianomaiselle emoyritykselle määritetystä MREL-vaatimuksesta ja toiseksi tytäryrityksiin sovellettavasta MREL-vaatimuksesta, riippumatta siitä, onko asiaa koskevan päätöksen tehnyt konsernitason kriisinratkaisuviranomainen yhdessä tytäryrityksestä vastaavan kriisinratkaisuviranomaisen kanssa yksittäisesti vai yhteispäätöksen puuttuessa tytäryrityksen kriisinratkaisuviranomainen. Sen varmistamiseksi, että EPV saa tarvittavat tiedot sekä emoyrityksestä että tytäryrityksistä, asianomaisen konsernitason kriisinratkaisuviranomaisen olisi ilmoitettava koordinoidusti konsolidointiryhmän valvojan kanssa EPV:lle sekä yksittäisesti määritetty MREL-vaatimus että konsolidoinnin perusteella määritetty MREL-vaatimus asianomaisen emoyrityksen osalta. Lisäksi konsernin tytäryhtiöistä vastuussa olevien kriisinratkaisuviranomaisten olisi ilmoitettava koordinoidusti toimivaltaisten viranomaisten kanssa EPV:lle kullekin niiden lainkäyttöalueella sijaitsevalle laitokselle asetettu MREL-vaatimus.

                  (4)

                  Jotta voidaan edistää MREL-päätöksiin liittyvien käytäntöjen lähentymistä ja lujittaa EPV:n valvontaroolia, olisi vahvistettava yhtenäiset raportointijaksot ja -määräajat, joiden mukaisesti kriisinratkaisuviranomaisten tiedot toimitetaan EPV:lle.

                  (5)

                  Tämä asetus perustuu teknisten täytäntöönpanostandardien luonnoksiin, jotka EPV on toimittanut komissiolle.

                  (6)

                  EPV on järjestänyt avoimet julkiset kuulemiset niistä teknisten täytäntöönpanostandardien luonnoksista, joihin tämä asetus perustuu, analysoinut niihin mahdollisesti liittyviä kustannuksia ja hyötyjä sekä pyytänyt lausunnon Euroopan parlamentin ja neuvoston asetuksen (EU) N:o 1093/2010 (3) 37 artiklan mukaisesti perustetulta pankkialan osallisryhmältä,

            ON HYVÄKSYNYT TÄMÄN ASETUKSEN:
      1 artikla
      Toimitettavat tiedot
      1.   Kriisinratkaisuviranomaisten on koordinoidusti toimivaltaisten viranomaisten kanssa toimitettava EPV:lle tämän asetuksen liitteissä I ja II esitetyt tiedot, jotta EPV:lle voidaan ilmoittaa omia varoja ja hyväksyttäviä velkoja koskeva vähimmäisvaatimus, jäljempänä ’MREL-vaatimus’, ja tapauksen mukaan direktiivin 2014/59/EU 45 artiklan 13 kohdassa vahvistettu vaatimus, jotka on asetettu kullekin niiden lainkäyttöalueella sijaitsevalle laitokselle mainitun direktiivin 45 artiklan 16 kohdan mukaisesti yksittäisesti ja konsolidoinnin perusteella.
      2.   Niiden laitosten osalta, jotka ovat osa konsolidoidun MREL-vaatimuksen piiriin kuuluvaa konsernia, kriisinratkaisuviranomaisten on koordinoidusti toimivaltaisten viranomaisten kanssa toimitettava EPV:lle myös liitteessä III esitetyt tiedot.
      3.   Edellä olevan 1 ja 2 kohdan soveltamiseksi kriisinratkaisuviranomaisten on parhaan kykynsä mukaan annettava liitteessä II tähän tarkoitukseen varatuissa kentissä laadullisia tietoja MREL-päätösten perustelemiseksi ja viitattava tarvittaessa erillisiin tai konsernitason kriisinratkaisusuunnitelmiin, kriisinratkaisuviranomaisen julkisiin päätöksiin tai toimintalinjalausumiin taikka muihin tausta-asiakirjoihin.
      4.   Liitteessä II mainittuja ilmaisuja käytetään samassa merkityksessä kuin asiaa koskevissa säännöksissä, jotka mainitaan asiaa koskevissa taulukkosarakkeissa kyseisessä liitteessä.
      2 artikla
      Yksinkertaistettu raportointivelvoite laitoksille, joihin sovelletaan vapautusta, ja laitoksille, joiden pääomapohjan vahvistamiseen ei osoiteta varoja
      1.   Poiketen siitä, mitä tämän asetuksen 1 artiklassa säädetään, kriisinratkaisuviranomaisten on toimitettava EPV:lle niiden laitosten osalta, jotka on vapautettu MREL-vaatimuksen soveltamisesta direktiivin 2014/59/EU 45 artiklan 11 tai 12 kohdan perusteella, tiedot, jotka mainitaan liitteessä I, liitteessä II olevissa sarakkeissa 10–90 ja, jos laitokset ovat osa konsernia, johon sovelletaan konsolidoitua MREL-vaatimusta, tiedot, jotka mainitaan tämän asetuksen liitteessä III.
      2.   Poiketen siitä, mitä tämän asetuksen 1 artiklassa säädetään, kriisinratkaisuviranomaisten on toimitettava EPV:lle niiden laitosten osalta, joiden pääomapohjan vahvistamiseen ei osoiteta varoja delegoidun asetuksen (EU) 2016/1450 2 artiklan 2 kohdan mukaisesti, tiedot, jotka mainitaan liitteessä I, liitteessä II olevissa sarakkeissa 10–120 ja, jos laitokset ovat osa konsernia, johon sovelletaan konsolidoitua MREL-vaatimusta, tiedot, jotka mainitaan tämän asetuksen liitteessä III.
      3 artikla
      Konserneista vastaava raportoiva viranomainen
      Niiden konsernien osalta, joihin sovelletaan konsolidoitua MREL-vaatimusta, 1 ja 2 artiklassa tarkoitetut tiedot on toimitettava seuraavasti:

                  a)

                  asianomaisen konsernitason kriisinratkaisuviranomaisen on koordinoidusti konsolidointiryhmän valvojan kanssa ilmoitettava EPV:lle sekä yksittäisesti määritetty MREL-vaatimus että konsolidoinnin perusteella määritetty MREL-vaatimus unionissa emoyrityksenä toimivan yrityksen tai Euroopan parlamentin ja neuvoston asetuksen (EU) N:o 806/2014 (4) 2 artiklassa tarkoitetun emoyrityksen osalta;

                  b)

                  asianomaisten kriisinratkaisuviranomaisten on koordinoidusti toimivaltaisen viranomaisen kanssa ilmoitettava EPV:lle MREL-vaatimus, jota on määrä soveltaa niiden lainkäyttöalueella sijaitseviin konsernin tytäryrityksiin yksittäisesti.

            4 artikla
      Raportointijaksot ja -määräajat
      1.   Kriisinratkaisuviranomaisten on toimitettava 1 artiklassa tarkoitetut tiedot ilman aiheetonta viivytystä heti, kun MREL-päätös on tehty tai ajantasaistettu.
      2.   Kriisinratkaisuviranomaisten on toimitettava 2 artiklassa tarkoitetut tiedot MREL-vaatimuksesta, joka on määritetty ja sovellettavissa kunkin vuoden 1 päivänä huhtikuuta, saman vuoden 30 päivään huhtikuuta mennessä.
      5 artikla
      Voimaantulo
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 1 päivänä maaliskuuta 2018.

               Komission puolesta

               Puheenjohtaja

            Jean-Claude JUNCKER

         (1)  EUVL L 173, 12.6.2014, s. 190.

         (2)  Komission delegoitu asetus (EU) 2016/1450, annettu 23 päivänä toukokuuta 2016, Euroopan parlamentin ja neuvoston direktiivin 2014/59/EU täydentämisestä niiden teknisten sääntelystandardien osalta, joissa täsmennetään arviointiperusteet liittyen menetelmiin, joilla asetetaan omia varoja ja hyväksyttäviä velkoja koskeva vähimmäisvaatimus (EUVL L 237, 3.9.2016, s. 1).

         (3)  Euroopan parlamentin ja neuvoston asetus (EU) N:o 1093/2010, annettu 24 päivänä marraskuuta 2010, Euroopan valvontaviranomaisen (Euroopan pankkiviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/78/EY kumoamisesta (EUVL L 331, 15.12.2010, s. 12).

         (4)  Euroopan parlamentin ja neuvoston asetus (EU) N:o 806/2014, annettu 15 päivänä heinäkuuta 2014, yhdenmukaisten sääntöjen ja yhdenmukaisen menettelyn vahvistamisesta luottolaitosten ja tiettyjen sijoituspalveluyritysten kriisinratkaisua varten yhteisen kriisinratkaisumekanismin ja yhteisen kriisinratkaisurahaston puitteissa sekä asetuksen (EU) N:o 1093/2010 muuttamisesta (EUVL L 225, 30.7.2014, s. 1).

         LIITE I

            Tiedot raportoivasta kriisinratkaisuviranomaisesta

                     Raportoiva kriisinratkaisuviranomainen

                     Tietojen toimittamisen päivämäärä

                     Yhteyshenkilö

                     Nimi

                     Sähköposti

                     Puhelin

                     Yleisiä huomautuksia (tarvittaessa)

         LIITE II

            Tiedot MREL-vaatimuksesta

                     Pakollinen

                     Yksinkertaistettu raportointimalli
                     (jos ”Kyllä” sarakkeessa 90)

                     Ei pakollinen laitoksille, joiden pääomapohjan vahvistamiseen ei osoiteta varoja komission delegoidun asetuksen (EU) 2016/1450 2 artiklan 2 kohdan mukaisesti

                     Täytetään kaikkien laitosten osalta

                     Laitokset, joiden pääomapohjan vahvistamiseen ei osoiteta varoja komission delegoidun asetuksen (EU) 2016/1450 2 artiklan 2 kohdan mukaisesti

                     Vaatimustyyppi

                     Velat ja omat varat yhteensä

                     Kokonaisriskin määrä

                     Vähimmäisomavaraisuusasteen nimittäjä

                     Katettava tappioiden määrä

                     Pääomapohjan vahvistamiseen tarvittava määrä

                     Mukautukset, jotka liittyvät purkamismahdollisuuden esteisiin, kokoon, järjestelmäriskiin ja talletussuojajärjestelmän osuuksiin

                     MREL-vaatimuksen yhdistetty arviointi

                     Kriisinratkaisun jälkeiset ja siirtymäkauden järjestelyt (tarvittaessa)

                     Lainsäädäntöviite

                     Direktiivin 2014/59/EU 45 artiklan 7 ja 8 kohta tai asetuksen (EU) N:o 806/2014 12 artiklan 8 kohta

                     Yleiset tiedot

                     Direktiivin 2014/59/EU 45 artiklan 11 ja 12 kohta tai asetuksen (EU) N:o 806/2014 12 artiklan 10 kohta

                     Yksinkertaistettu raportointimalli
                     (tapauksen mukaan)

                     Komission täytäntöönpanoasetuksen (EU) 2016/962 1 artiklan 4 kohta

                     Komission delegoidun asetuksen (EU) 2016/1450 1 artiklan 4 kohta

                     Komission delegoidun asetuksen (EU) 2016/1450 1 artiklan 5 kohdan b alakohdan i ja/tai ii luetelmakohta

                     Direktiivin 2014/59/EU 45 artiklan 9 ja 10 kohta

                     Komission delegoidun asetuksen (EU) 2016/1450 7 artiklan 2 kohta

                     Komission delegoidun asetuksen (EU) 2016/1450 2 artiklan 3 kohta ja asetuksen (EU) N:o 575/2013 92 artiklan 3 ja 4 kohta (1)

                     Komission delegoidun asetuksen (EU) 2016/1450 2 artiklan 3 kohta ja asetuksen (EU) N:o 575/2013 429 artiklan 4–11 kohta

                     Komission delegoidun asetuksen (EU) 2016/1450 1 artiklan 4 kohta

                     Komission delegoidun asetuksen (EU) 2016/1450 1 artiklan 5 kohdan b alakohdan i luetelmakohta

                     Komission delegoidun asetuksen (EU) 2016/1450 1 artiklan 5 kohdan b alakohdan ii luetelmakohta

                     Komission delegoidun asetuksen (EU) 2016/1450 2 artiklan 5 ja 6 kohta

                     Komission delegoidun asetuksen (EU) 2016/1450 2 artiklan 7 ja 8 kohta

                     Komission delegoidun asetuksen (EU) 2016/1450 2 artiklan 8 kohta

                     Komission delegoidun asetuksen (EU) 2016/1450 2 artiklan 9 kohta

                     Komission delegoidun asetuksen (EU) 2016/1450 2 artiklan 10 kohta

                     Komission delegoidun asetuksen (EU) 2016/1450 3 artikla

                     Komission delegoidun asetuksen (EU) 2016/1450 5 artikla

                     Komission delegoidun asetuksen (EU) 2016/1450 6 artikla

                     Komission delegoidun asetuksen (EU) 2016/1450 7 artiklan 1 kohta

                     Komission delegoidun asetuksen (EU) 2016/1450 7 artiklan 2 kohta

                     Direktiivin 2014/59/EU 45 artiklan 13 kohta

                     Komission delegoidun asetuksen (EU) 2016/1450 8 artikla

                     Komission delegoidun asetuksen (EU) 2016/1450 8 artiklan 2 kohta

                     Oikeushenkilötunnus (LEIkoodi)

                     Konsolidoitu vai yksittäinen vaatimus?

                     Yhteisön nimi

                     Perustamisjäsenvaltio

                     Vastaako raportoiva kriisinratkaisuviranomainen konsernitason kriisinratkaisusta?

                     MREL-vaatimusta tai vapautusta koskevan päätöksen päivämäärä

                     Onko kriisinratkaisuviranomainen myöntänyt vapautuksen MREL-vaatimuksen soveltamisesta?

                     Huomautukset

                     Yksinkertaistettu raportointimalli (tapauksen mukaan)

                     Laitoksen luokka (tapauksen mukaan)

                     Vastaako MREL-vaatimus tappioiden kattamiseen käytettävän määrän oletusarvoa?

                     Tappioiden kattamiseen käytettävän määrän mukautusten tyypit (tapauksen mukaan)

                     Yhteisellä päätöksellä asetettu MREL-vaatimus

                     Nykyinen arvo

                     Raportoinnin viitepäivä kohdassa 140

                     Nykyinen arvo

                     Raportoinnin viitepäivä kohdassa 160

                     Oletettu arvo kriisinratkaisun jälkeen

                     Huomautukset

                     Nykyinen arvo

                     Raportoinnin viitepäivä kohdassa 200

                     Oletettu arvo kriisinratkaisun jälkeen

                     Huomautukset

                     Komission delegoidun asetuksen (EU) 2016/1450 1 artiklan 4 kohdassa tarkoitettu tappioiden kattamiseen käytettävän määrän oletusarvo

                     Tarkistus ylöspäin

                     Ylöspäin tehtävän tarkistuksen tyyppi (tyypit)

                     Huomautukset

                     Tarkistus alaspäin

                     Alaspäin tehtävän tarkistuksen tyyppi (tyypit)

                     Huomautukset

                     Yhteensä (240 + 250 + 280)

                     Lupaedellytysten täyttämiseksi

                     Oletusarvoinen täydentävä määrä markkinoiden luottamuksen ylläpitämiseksi täyttämällä puskurivaatimukset

                     Mukautus markkinoiden luottamuksen ylläpitämiseksi vertaisryhmävertailun jälkeen

                     Huomautukset

                     Alaspäin tehtävä tarkistus, jossa otetaan huomioon toimivaltaiselta viranomaiselta saadut tiedot laitoksen liiketoimintamallista, rahoitusmallista ja yleisestä riskiprofiilista

                     Huomautukset

                     Mukautus sarakkeeseen 330 konsernin tytäryritysten osalta

                     Huomautukset

                        Yhteensä (320 + 330 + 340 + 360 + 380)

                     Rajaaminen alaskirjauksen ulkopuolelle

                     Huomautukset

                     Koko ja järjestelmäriski

                     Huomautukset

                     Talletussuojajärjestelmän osuudet kriisinratkaisun rahoittamiseksi

                     Huomautukset

                        Yhteensä (410 + 430 + 450)

                        Yhteensä (310 + 400 + 470)

                     MREL-vaatimus prosenttiosuutena kaikista veloista ja omistavaroista (480 / 140)

                     MREL-vaatimuksen prosenttiosuus, joka on määrä täyttää sopimusperusteisen alaskirjauksen instrumenttien avulla

                     Määräaika, johon mennessä kohdassa 490 olevan vaatimuksen on täytyttävä

                     Siirtymäjärjestelyjen tyyppi

                     Suunniteltu MREL-vaatimus (prosenttiosuutena kaikista veloista ja omista varoista)

                     Suunniteltu soveltamispäivä

                     Suunniteltu MREL-vaatimus (prosenttiosuutena kaikista veloista ja omista varoista)

                     Suunniteltu soveltamispäivä

                     Suunniteltu MREL-vaatimus (prosenttiosuutena kaikista veloista ja omista varoista)

                     Suunniteltu soveltamispäivä

                     Suunniteltu MREL-vaatimus (prosenttiosuutena kaikista veloista ja omista varoista)

                     Suunniteltu soveltamispäivä

                     Tilinpäätössäännöstö

                     10

                     20

                     30

                     40

                     50

                     60

                     70

                     80

                     90

                     100

                     110

                     120

                     130

                     140

                     150

                     160

                     170

                     180

                     190

                     200

                     210

                     220

                     230

                     240

                     250

                     260

                     270

                     280

                     290

                     300

                     310

                     320

                     330

                     340

                     350

                     360

                     370

                     380

                     390

                     400

                     410

                     420

                     430

                     440

                     450

                     460

                     470

                     480

                     490

                     500

                     510

                     520

                     530

                     540

                     550

                     560

                     570

                     580

                     590

                     600

                     610

            (1)  Euroopan parlamentin ja neuvoston asetus (EU) N:o 575/2013, annettu 26 päivänä kesäkuuta 2013, luottolaitosten ja sijoituspalveluyritysten vakavaraisuusvaatimuksista ja asetuksen (EU) N:o 648/2012 muuttamisesta (EUVL L 176, 27.6.2013, s. 1)

         LIITE III

            MREL-vaatimus – sijainti

                     Laitos

                     Perimmäinen emoyritys

                     Unionissa emoyrityksenä toimiva yritys

                     Asianomainen välitön emoyritys

                     Oikeushenkilötunnus (LEI-koodi)

                     Yhteisön nimi

                     Perustamisjäsenvaltio

                     LEI-koodi

                     Yhteisön nimi

                     Perustamismaa

                     LEI-koodi

                     Yhteisön nimi

                     Perustamisjäsenvaltio

                     LEI-koodi

                     Yhteisön nimi

                     Perustamismaa


title: Komission täytäntöönpanoasetus (EU) 2018/309, annettu 1 päivänä maaliskuuta 2018, tehoaineen propinebi hyväksynnän uusimatta jättämisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta (ETA:n kannalta merkityksellinen teksti. )

text:
               2.3.2018

               FI

               Euroopan unionin virallinen lehti

               L 60/16

         KOMISSION TÄYTÄNTÖÖNPANOASETUS (EU) 2018/309,
   annettu 1 päivänä maaliskuuta 2018,
   tehoaineen propinebi hyväksynnän uusimatta jättämisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 20 artiklan 1 kohdan ja 78 artiklan 2 kohdan,
   sekä katsoo seuraavaa:

               (1)

               Komission direktiivillä 2003/39/EY (2) sisällytettiin propinebi tehoaineena neuvoston direktiivin 91/414/ETY (3) liitteeseen I.

               (2)

               Direktiivin 91/414/ETY liitteessä I olevia tehoaineita pidetään asetuksen (EY) N:o 1107/2009 mukaisesti hyväksyttyinä, ja ne luetellaan komission täytäntöönpanoasetuksen (EU) N:o 540/2011 (4) liitteessä olevassa A osassa.

               (3)

               Tehoaineen propinebi hyväksyntä, sellaisena kuin se on esitettynä täytäntöönpanoasetuksen (EU) N:o 540/2011 liitteessä olevassa A osassa, päättyy 31 päivänä tammikuuta 2019.

               (4)

               Hakemus, jossa pyydettiin uusimaan propinebin hyväksyntä, jätettiin komission täytäntöönpanoasetuksen (EU) N:o 844/2012 (5) 1 artiklan mukaisesti kyseisessä artiklassa säädetyssä määräajassa.

               (5)

               Hakija on toimittanut täytäntöönpanoasetuksen (EU) N:o 844/2012 6 artiklassa vaaditut täydentävät asiakirja-aineistot. Esittelevä jäsenvaltio totesi hakemuksen täydelliseksi.

               (6)

               Esittelevä jäsenvaltio laati rinnakkaisesittelijänä toimivaa jäsenvaltiota kuullen uusimista koskevan arviointikertomuksen ja toimitti sen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, ja komissiolle 1 päivänä lokakuuta 2015.

               (7)

               Elintarviketurvallisuusviranomainen toimitti uusimista koskevan arviointikertomuksen hakijalle ja jäsenvaltioille kommentoitavaksi ja niiltä saamansa huomautukset edelleen komissiolle. Lisäksi elintarviketurvallisuusviranomainen asetti täydentävän asiakirja-aineiston tiivistelmän julkisesti saataville.

               (8)

               Elintarviketurvallisuusviranomainen ilmoitti 15 päivänä marraskuuta 2016 komissiolle päätelmänsä (6) siitä, voidaanko propinebin olettaa täyttävän asetuksen (EY) N:o 1107/2009 4 artiklassa säädetyt hyväksymiskriteerit. Elintarviketurvallisuusviranomainen totesi, että ravinnon kautta tapahtuvan saannin kautta ei voida tehdä kuluttajien altistumisen arviointia kasveista ja eläimistä peräisin oleville tuotteille. Asiakirja-aineistossa saatavilla olevien tietojen pohjalta ei katsottu olevan mahdollista saattaa päätökseen propinebin merkityksellisiä metaboliitteja koskevaa arviointia.

               (9)

               Tämän lisäksi elintarviketurvallisuusviranomainen painotti propinebin keskeistä ongelma-aluetta, joka liittyy merkityksellisen metaboliitin 4-metyylimidatsolidiini-2-tionin (PTU) hormonitoimintaa häiritseviin ominaisuuksiin; metaboliitti on luokiteltu kategoriaan 2 kuuluvaksi lisääntymiselle vaaralliseksi aineeksi ja myrkkyvaikutuksen pääasiallinen kohde-elin on kilpirauhanen.

               (10)

               Elintarviketurvallisuusviranomainen ei voinut myöskään viimeistellä tarhamehiläisten jälkeläisiä koskevaa riskiarviointia ja totesi, että tarhamehiläisten jälkeläisiä koskevaa suurta riskiä ei voitu sulkea pois propinebin osalta.

               (11)

               Komissio pyysi hakijaa toimittamaan elintarviketurvallisuusviranomaisen päätelmiä koskevat huomautuksensa. Komissio kehotti myös täytäntöönpanoasetuksen (EU) N:o 844/2012 14 artiklan 1 kohdan kolmannen alakohdan mukaisesti hakijaa toimittamaan huomatuksensa uusimista koskevan kertomuksen luonnoksesta. Hakija toimitti huomautuksensa, ja ne on tutkittu huolellisesti.

               (12)

               Hakijan esittämistä perusteluista huolimatta ainetta koskevia huolenaiheita ei voitu poistaa.

               (13)

               Näiden tunnistettujen riskien pohjalta ei ole vahvistettu vähintään yhden kasvinsuojeluaineen yhden tai useamman edustavan käyttötarkoituksen osalta, että asetuksen (EY) N:o 1107/2009 4 artiklassa säädetyt hyväksymiskriteerit täyttyvät. Sen vuoksi on aiheellista olla uusimatta tehoaineen propinebi hyväksyntää kyseisen asetuksen 20 artiklan 1 kohdan b alakohdan mukaisesti.

               (14)

               Sen vuoksi komission täytäntöönpanoasetusta (EU) N:o 540/2011 olisi muutettava.

               (15)

               Jäsenvaltioille olisi annettava riittävästi aikaa propinebia sisältävien kasvinsuojeluaineiden lupien peruuttamiseen.

               (16)

               Jos jäsenvaltiot myöntävät propinebia sisältävien kasvinsuojeluaineiden osalta siirtymäajan asetuksen (EY) N:o 1107/2009 46 artiklan mukaisesti, kyseisen siirtymäajan olisi päätyttävä viimeistään 22 päivänä kesäkuuta 2019.

               (17)

               Propinebin hyväksynnän voimassaoloaikaa pidennettiin 31 päivään tammikuuta 2019 komission täytäntöönpanoasetuksella (EU) 2018/84 (7), jotta uusimisprosessi voitaisiin saattaa päätökseen ennen kyseisen aineen hyväksynnän voimassaolon päättymistä. Koska asiassa on tehty päätös ennen voimassaolon myöhennettyä päättymispäivää, tätä asetusta olisi sovellettava mahdollisimman pian.

               (18)

               Tämä asetus ei rajoita propinebin hyväksymistä koskevan uuden hakemuksen toimittamista asetuksen (EY) N:o 1107/2009 7 artiklan nojalla.

               (19)

               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Tehoaineen hyväksynnän uusimatta jättäminen
   Tehoaineen propinebi hyväksyntää ei uusita.
   2 artikla
   Täytäntöönpanoasetuksen (EU) N:o 540/2011 muuttaminen
   Poistetaan täytäntöönpanoasetuksen (EU) N:o 540/2011 liitteessä olevasta A osasta propinebia koskeva rivi 54.
   3 artikla
   Siirtymätoimenpiteet
   Jäsenvaltioiden on peruutettava propinebia tehoaineena sisältävien kasvinsuojeluaineiden hyväksynnät viimeistään 22 päivänä kesäkuuta 2018.
   4 artikla
   Siirtymäaika
   Jäsenvaltioiden asetuksen (EY) N:o 1107/2009 46 artiklan mukaisesti mahdollisesti myöntämän siirtymäajan on oltava mahdollisimman lyhyt, ja sen on päätyttävä viimeistään 22 päivänä kesäkuuta 2019.
   5 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 1 päivänä maaliskuuta 2018.

            Komission puolesta

            Puheenjohtaja

         Jean-Claude JUNCKER

      (1)  EUVL L 309, 24.11.2009, s. 1.

      (2)  Komission direktiivi 2003/39/EY, annettu 15 päivänä toukokuuta 2003, neuvoston direktiivin 91/414/ETY muuttamisesta propinebin ja propytsamidin sisällyttämiseksi siihen tehoaineina (EUVL L 124, 20.5.2003, s. 30).

      (3)  Neuvoston direktiivi 91/414/ETY, annettu 15 päivänä heinäkuuta 1991, kasvinsuojeluaineiden markkinoille saattamisesta (EYVL L 230, 19.8.1991, s. 1).

      (4)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

      (5)  Komission täytäntöönpanoasetus (EU) N:o 844/2012, annettu 18 päivänä syyskuuta 2012, säännösten vahvistamisesta tehoaineiden uusimismenettelyn täytäntöönpanemiseksi kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti (EUVL L 252, 19.9.2012, s. 26).

      (6)  EFSA (Euroopan elintarviketurvallisuusviranomainen), 2016. Conclusion on the peer review of the pesticide risk assessment of the active substance propineb. EFSA Journal 2016;14(11):4605, 26 s. doi:10.2903/j.efsa.2016.4605.

      (7)  Komission täytäntöönpanoasetus (EU) 2018/84, annettu 19 päivänä tammikuuta 2018, täytäntöönpanoasetuksen (EU) N:o 540/2011 muuttamisesta siltä osin kuin on kyse tehoaineiden klooripyrifossi, klooripyrifossimetyyli, klotianidiini, kupariyhdisteet, dimoksistrobiini, mankotsebi, mekoproppi-P, metirami, oksamyyli, petoksamidi, propikonatsoli, propinebi, propytsamidi, pyraklostrobiini ja tsoksamidi hyväksynnän voimassaoloajan pidentämisestä (EUVL L 16, 20.1.2018, s. 8).


title: Komission täytäntöönpanoasetus (EU) 2018/316, annettu 2 päivänä maaliskuuta 2018, vilja-alalla 3 päivästä maaliskuuta 2018 sovellettavien tuontitullien vahvistamisesta

text:
               3.3.2018

               FI

               Euroopan unionin virallinen lehti

               L 61/1

         KOMISSION TÄYTÄNTÖÖNPANOASETUS (EU) 2018/316,
   annettu 2 päivänä maaliskuuta 2018,
   vilja-alalla 3 päivästä maaliskuuta 2018 sovellettavien tuontitullien vahvistamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun neuvoston asetuksen (EU) N:o 1308/2013 (1) ja erityisesti sen 183 artiklan,
   sekä katsoo seuraavaa:

               (1)

               Komission asetuksen (EU) N:o 642/2010 (2) 1 artiklan 1 kohdassa säädetään, että CN-koodien 1001 11 00, 1001 19 00, ex 1001 91 20 [tavallinen vehnä, siemenvilja], ex 1001 99 00 [korkealaatuinen tavallinen vehnä, muu kuin siemenvilja], 1002 10 00, 1002 90 00, 1005 10 90, 1005 90 00, 1007 10 90 ja 1007 90 00 tuotteiden tuontitulli on sama kuin kyseisten tuotteiden tuontihetkellä voimassa oleva interventiohinta, jota korotetaan 55 prosentilla ja josta vähennetään kyseiseen lähetykseen sovellettava cif-tuontihinta. Tuontitulli ei kuitenkaan voi olla suurempi kuin yhteisen tullitariffin tullit.

               (2)

               Asetuksen (EU) N:o 642/2010 1 artiklan 2 kohdassa säädetään, että mainitun artiklan 1 kohdassa tarkoitetun tuontitullin laskemista varten mainitussa artiklassa tarkoitetuille tuotteille vahvistetaan säännöllisesti edustavat cif-tuontihinnat.

               (3)

               Asetuksen (EU) N:o 642/2010 2 artiklan 1 kohdan mukaan mainitun asetuksen 1 artiklan 1 kohdassa tarkoitettujen tuotteiden tuontitullin laskemisessa käytetään mainitun asetuksen 5 artiklassa säädetyn menetelmän mukaisesti määriteltyä päivittäistä edustavaa cif-tuontihintaa.

               (4)

               Kanadasta peräisin olevien ja CN-koodeihin 1001 11 00, 1001 19 00, ex 1001 99 00 (korkealaatuinen tavallinen vehnä, muu kuin siemenvilja), 1002 10 00 ja 1002 90 00 kuuluvien tuotteiden tuontitulli lasketaan 21 päivästä syyskuuta 2017 asetuksen (EU) N:o 642/2010 2 artiklan 5 kohdan mukaisesti.

               (5)

               Tuontitullit olisi vahvistettava 3 päivänä maaliskuuta 2018 alkavalle ajanjaksolle, ja niitä olisi sovellettava kunnes uusi vahvistus tulee voimaan.

               (6)

               Asetuksen (EU) N:o 642/2010 2 artiklan 2 kohdan mukaisesti tämän asetuksen olisi tultava voimaan päivänä, jona se julkaistaan,

         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 642/2010 1 artiklan 1 kohdassa tarkoitetut vilja-alan tuontitullit vahvistetaan, liitteessä II lueteltujen tekijöiden perusteella, tämän asetuksen liitteessä I 3 päivästä maaliskuuta 2018 alkaen.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 2 päivänä maaliskuuta 2018.

            Komission puolesta,

            puheenjohtajan nimissä

         Jerzy PLEWA

            Pääjohtaja

            Maatalouden ja maaseudun kehittämisen pääosasto

      (1)  EUVL L 347, 20.12.2013, s. 671.

      (2)  Komission asetus (EU) N:o 642/2010, annettu 20 päivänä heinäkuuta 2010, neuvoston asetuksen (EY) N:o 1234/2007 soveltamista koskevista yksityiskohtaisista säännöistä vilja-alan tuontitullien osalta (EUVL L 187, 21.7.2010, s. 5).

      LIITE I

                     Asetuksen (EU) N:o 642/2010 1 artiklan 1 kohdassa tarkoitettuihin tuotteisiin 3 päivästä maaliskuuta 2018 sovellettavat tuontitullit

                  CN-koodi

                  Tavaran kuvaus

                  Tuontitulli (1)
                      (2)

                  (euroa/tonni)

                  1001 11 00

                  DURUMVEHNÄ, siemenvilja

                  0,00

                  1001 19 00

                  DURUMVEHNÄ, korkealaatuinen, muu kuin siemenvilja

                  0,00

                  keskilaatuinen, muu kuin siemenvilja

                  0,00

                  heikkolaatuinen, muu kuin siemenvilja

                  0,00

                  ex 1001 91 20

                  Tavallinen VEHNÄ, siemenvilja

                  0,00

                  ex 1001 99 00

                  Tavallinen VEHNÄ, korkealaatuinen, muu kuin siemenvilja

                  0,00

                  1002 10 00

                  RUIS, siemenvilja

                  0,00

                  1002 90 00

                  RUIS, muu kuin siemenvilja

                  0,00

                  1005 10 90

                  MAISSI, siemenvilja, muu kuin hybridi

                  0,00

                  1005 90 00

                  Maissi, muu kuin siemenvilja (3)

                  0,00

                  1007 10 90

                  DURRA, muu kuin kylvämiseen tarkoitettu hybridi

                  0,00

                  1007 90 00

                  DURRA, muu kuin siemenvilja

                  0,00

         (1)  Tuojaan voidaan soveltaa asetuksen (EU) N:o 642/2010 2 artiklan 4 kohdan mukaisesti seuraavia tullinalennuksia:

                  —

                  3 euroa/tonni, kun purkamissatama sijaitsee Välimerellä (Gibraltarinsalmelta Välimerelle) tai Mustallamerellä ja tavarat saapuvat unioniin Atlantin valtameren tai Suezin kanavan kautta,

                  —

                  2 euroa/tonni, jos purkamissatama sijaitsee Tanskassa, Virossa, Irlannissa, Latviassa, Liettuassa, Puolassa, Suomessa, Ruotsissa, Yhdistyneessä kuningaskunnassa tai Pyreneiden niemimaan Atlantin puoleisella rannikolla ja tavarat saapuvat unioniin Atlantin valtameren kautta.

         (2)  Kanadasta peräisin olevien ja CN-koodeihin 1001 11 00, 1001 19 00, ex 1001 99 00 (korkealaatuinen tavallinen vehnä, muu kuin siemenvilja), 1002 10 00 ja 1002 90 00 kuuluvien tuotteiden tuontitulli lasketaan asetuksen (EU) N:o 642/2010 2 artiklan 5 kohdan mukaisesti.

         (3)  Tuojaan voidaan soveltaa kiinteämääräistä alennusta 24 euroa tonnilta, jos asetuksen (EU) N:o 642/2010 3 artiklassa vahvistetut edellytykset täyttyvät.

      LIITE II

         LIITTEESSÄ I VAHVISTETTUJEN TULLIEN LASKEMISTA KOSKEVAT TEKIJÄT

                  1.

                  Asetuksen (EU) N:o 642/2010 2 artiklan 2 kohdassa tarkoitetun viitejakson keskiarvot:

                              (euroa/tonni)

                              Vehnä (1)

                              Maissi

                              Pörssi

                              Minneapolis

                              Chicago

                              Noteeraus

                              194,602

                              118,235

                              Palkkio Meksikonlahdella

                              84,909

                              21,861

                              Palkkio Suurilla järvillä

                              —

                              —

                  2.

                  Asetuksen (EU) N:o 642/2010 2 artiklan 2 kohdassa tarkoitetun viitejakson keskiarvot:

                              Rahtikustannukset: Meksikonlahti–Rotterdam:

                              17,619 euroa/tonni

                              Rahtikustannukset: Suuret järvet – Rotterdam:

                              — euroa/tonni

         (1)  Sisältää palkkion 14 euroa/t (asetuksen (EU) N:o 642/2010 5 artiklan 3 kohta).


title: Komission täytäntöönpanoasetus (EU) 2018/317, annettu 2 päivänä maaliskuuta 2018, kuultotokkoa (Aphia minuta) alukselta vedettävillä nuotilla tietyillä Italian aluevesillä kalastettaessa sovellettavaa vähimmäisetäisyyttä rannikolta ja veden vähimmäissyvyyttä koskevan poikkeuksen myöntämiseksi neuvoston asetuksesta (EY) N:o 1967/2006

text:
               5.3.2018

               FI

               Euroopan unionin virallinen lehti

               L 62/1

         KOMISSION TÄYTÄNTÖÖNPANOASETUS (EU) 2018/317,
   annettu 2 päivänä maaliskuuta 2018,
   kuultotokkoa (Aphia minuta) alukselta vedettävillä nuotilla tietyillä Italian aluevesillä kalastettaessa sovellettavaa vähimmäisetäisyyttä rannikolta ja veden vähimmäissyvyyttä koskevan poikkeuksen myöntämiseksi neuvoston asetuksesta (EY) N:o 1967/2006
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kalavarojen kestävää hyödyntämistä koskevista hoitotoimenpiteistä Välimerellä 21 päivänä joulukuuta 2006 annetun neuvoston asetuksen (EY) N:o 1967/2006 (1) ja erityisesti sen 13 artiklan 5 kohdan,
   sekä katsoo seuraavaa:

               (1)

               Asetuksen (EY) N:o 1967/2006 13 artiklan 1 kohdassa kielletään vedettävien pyydysten käyttö kolmen meripeninkulman päähän rannikosta ulottuvalla alueella tai 50 metrin syvyyskäyrän alueella, jos kyseinen syvyys saavutetaan jo lähempänä rannikkoa.

               (2)

               Komissio voi jäsenvaltion pyynnöstä myöntää poikkeuksen asetuksen (EY) N:o 1967/2006 13 artiklan 1 kohdasta edellyttäen, että tietyt 13 artiklan 5 ja 9 kohdassa säädetyt edellytykset täyttyvät.

               (3)

               Komissio vastaanotti 10 päivänä tammikuuta 2014 Italialta pyynnön poiketa mainitun asetuksen 13 artiklan 1 kohdan ensimmäisestä alakohdasta kalastettaessa alukselta vedettävillä nuotilla kuultotokkoa (Aphia minuta) Manfredonian lahden edustalla (Apulian alueella) sijaitsevilla Italian aluevesillä.

               (4)

               Pyyntö koskee Manfredonian merenkulkupiirissä rekisteröityjä aluksia, joilla on kyseisen kalastuksen osalta kirjattuja saaliita yli viiden vuoden ajalta ja jotka harjoittavat kuultotokon (Aphia minuta) kalastusta aluksesta vedettävien nuottien avulla Manfredonian merenkulkupiirissä sovellettavan hoitosuunnitelman mukaisesti.

               (5)

               Tieteellis-teknis-taloudellinen kalastuskomitea (STECF) arvioi heinäkuussa 2016 Italian esittämän poikkeuspyynnön ja siihen liittyvän hoitosuunnitelman. STECF korosti tarvetta saada lisäselvityksiä pyyntiponnistuksesta, käytetyistä pyydyksistä, valvonnasta ja tieteellisistä tiedoista. Italia toimitti asianmukaiset selvitykset komissiolle ja tarkisti niiden mukaisesti hoitosuunnitelmaansa muuttamalla käytettyjä pyydyksiä, vähentämällä pyyntiponnistusta ja lujittamalla valvontatoimenpiteitä.

               (6)

               Italia hyväksyi kyseisen hoitosuunnitelman asetuksella (2) asetuksen (EY) N:o 1967/2006 19 artiklan 2 kohdan mukaisesti.

               (7)

               Italian pyytämä poikkeus täyttää asetuksen (EY) N:o 1967/2006 13 artiklan 5 ja 9 kohdassa säädetyt edellytykset.

               (8)

               Ottaen huomioon sekä mannerjalustan kapeus että kohdelajin alueellinen jakautuminen ainoastaan tietyille vyöhykkeille rannikkoalueella ja alle 50 metrin vedensyvyyksiin, asiaan liittyy tiettyjä erityisiä maantieteellisiä rajoitteita. Pyyntialue on näin ollen pieni.

               (9)

               Alukselta vedettävillä nuotilla tapahtuvaa kalastusta harjoitetaan lähellä rannikkoa ja melko lähellä pintaa. Tämä kalastus on luonteeltaan sellaista, ettei sitä voida harjoittaa muilla pyydyksillä.

               (10)

               Alukselta vedettävillä nuotilla tapahtuvalla kalastuksella ei ole merkittävää vaikutusta meriympäristöön, ja se on hyvin valikoivaa, koska nuottia vedetään vesimassassa eivätkä ne koske merenpohjaan; aineksen kerääminen merenpohjasta vahingoittaisi kohdelajeja ja tekisi kalastettavien lajien valikoimisen niiden hyvin pienen koon vuoksi käytännöllisesti katsoen mahdottomaksi.

               (11)

               Italian pyytämä poikkeus koskee yhteensä sataa alusta, vaikka päivittäin sallitaan ainoastaan 30 aluksen kalastaa vuorottelumekanismin perusteella. Sen vuoksi voidaan päätellä, että poikkeus vaikuttaa ainoastaan rajoitettuun määrään aluksia.

               (12)

               Nämä alukset sisältyvät luetteloon, joka on ilmoitettu komissiolle asetuksen (EY) N:o 1967/2006 13 artiklan 9 kohdan vaatimusten mukaisesti.

               (13)

               Hoitosuunnitelmassa vahvistetaan kaikki kyseisiä kalastuksia koskevat määritelmät ja taataan, ettei pyyntiponnistus kasva tulevaisuudessa, sillä kalastusluvat myönnetään ainoastaan tietyille sadalle alukselle, joilla on jo Italian myöntämä kalastuslupa.

               (14)

               Kyseiset kalastustoiminnot täyttävät asetuksen (EY) N:o 1967/2006 4 artiklan vaatimukset, koska Italian hoitosuunnitelmassa nimenomaisesti kielletään kalastaminen suojeltavien luontotyyppien yläpuolella.

               (15)

               Asetuksen (EY) N:o 1967/2006 8 artiklan 1 kohdan h alakohdan vaatimuksia ei sovelleta, koska ne koskevat troolareita.

               (16)

               Asetuksen 9 artiklan 3 kohdassa tarkoitetun vähimmäissilmäkokoa koskevan vaatimuksen noudattamisen osalta komissio panee merkille, että ottaen huomioon kyseisten kalastustoimien erittäin valikoiva luonne ja hyvin vähäinen vaikutus meriympäristöön sekä se, etteivät 4 artiklan 5 kohdan säännökset koske niitä, Italia salli asetuksen (EY) N:o 1967/2006 9 artiklan 7 kohdan mukaisesti hoitosuunnitelmassaan poikkeamisen kyseisen asetuksen 9 artiklan 3 kohdasta.

               (17)

               Kyseisiä kalastustoimia harjoitetaan hyvin lähellä rannikkoa eivätkä ne siten häiritse muiden alusten toimia.

               (18)

               Hoitosuunnitelmassa varmistetaan, että asetuksen (EY) N:o 1967/2006 liitteessä III mainittujen lajien saaliit ovat hyvin vähäiset. Lisäksi Italian hoitosuunnitelman 6.1.2 kohdan mukaisesti kuultotokon (Aphia minuta) kalastus rajataan vuosittain 1 päivästä marraskuuta 31 päivään maaliskuuta ulottuvaksi kaudeksi.

               (19)

               Alukselta vedettävillä nuotilla ei pyydetä pääjalkaisia.

               (20)

               Kyseinen kalastustoiminta täyttää neuvoston asetuksen (EY) N:o 1224/2009 (3) 14 ja 15 artiklassa vahvistetut kirjaamista koskevat vaatimukset.

               (21)

               Italian hoitosuunnitelma sisältää kalastustoiminnan valvontatoimia, joista säädetään asetuksen (EY) N:o 1967/2006 13 artiklan 9 kohdan kolmannessa alakohdassa.

               (22)

               Pyydetty poikkeus olisi sen vuoksi myönnettävä.

               (23)

               Italian olisi raportoitava komissiolle säännöllisin väliajoin ja Italian hoitosuunnitelmaan sisältyvän valvontasuunnitelman mukaisesti.

               (24)

               Poikkeuksen kestolle asetettava aikaraja tekee mahdolliseksi varmistaa nopeasti asianmukaiset korjaavat hoitotoimenpiteet, jos komissiolle toimitettavasta raportista käy ilmi, että hyödynnettävän kannan suojelun taso on heikko, ja sen myötä on mahdollista lujittaa tieteellistä pohjaa hoitosuunnitelman parantamiseksi.

               (25)

               Tässä asetuksessa säädetyt toimenpiteet ovat kalastus- ja vesiviljelyalan komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Poikkeus
   1.   Asetuksen (EY) N:o 1967/2006 13 artiklan 1 kohtaa ei sovelleta Manfredonian lahden edustalla sijaitsevilla Italian aluevesillä kuultotokon (Aphia minuta) kalastukseen aluksesta vedettävillä nuotilla.
   2.   Edellä 1 kohdassa tarkoitettuja alukselta vedettäviä nuottia on käytettävä aluksissa,

               a)

               jotka on rekisteröity Manfredonian merenkulkupiirissä;

               b)

               joilla on kirjattuja saaliita yli viiden vuoden ajalta ja joiden pyyntiponnistus ei kasva tulevaisuudessa; sekä

               c)

               joilla on kalastuslupa ja jotka noudattavat toiminnassaan Italian asetuksen (EY) N:o 1967/2006 19 artiklan 2 kohdan mukaisesti hyväksymää hoitosuunnitelmaa.

         2 artikla
   Valvontasuunnitelma ja raportti
   Italian on toimitettava komissiolle yhden vuoden kuluessa tämän asetuksen voimaantulosta raportti, joka on laadittu Italian hoitosuunnitelmassa vahvistetun valvontasuunnitelman mukaisesti.
   3 artikla
   Voimaantulo ja soveltamisaika
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 8 päivästä maaliskuuta 20188 päivään maaliskuuta 2021.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 2 päivänä maaliskuuta 2018.

            Komission puolesta

            Puheenjohtaja

         Jean-Claude JUNCKER

      (1)  EUVL L 409, 30.12.2006. Oikaistu toisinto julkaistu EUVL L 36, 8.2.2007, s. 6.

      (2)  ”Adozione del Piano di Gestione per la pesca del rossetto (Aphia minuta) nel Compartimento marittimo di Manfredonia con l'utilizzo della sciabica da natante, in deroga alla dimensione minima della maglia della rete e della distanza dalla costa – Reg.(CE) n.1967/2006, artt.9/13-.”, hyväksytty 28 päivänä joulukuuta 2017.

      (3)  Neuvoston asetus (EY) N:o 1224/2009, annettu 20 päivänä marraskuuta 2009, yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta (EUVL L 343, 22.12.2009, s. 1).


title: Komission täytäntöönpanoasetus (EU) 2018/329, annettu 5 päivänä maaliskuuta 2018, eläinten hyvinvointia käsittelevän Euroopan unionin vertailukeskuksen nimeämisestä (ETA:n kannalta merkityksellinen teksti. )

text:
               6.3.2018

               FI

               Euroopan unionin virallinen lehti

               L 63/13

         KOMISSION TÄYTÄNTÖÖNPANOASETUS (EU) 2018/329,
   annettu 5 päivänä maaliskuuta 2018,
   eläinten hyvinvointia käsittelevän Euroopan unionin vertailukeskuksen nimeämisestä
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta 15 päivänä maaliskuuta 2017 annetun Euroopan parlamentin ja neuvoston asetuksen (EU) 2017/625 (1) (virallista valvontaa koskeva asetus) ja erityisesti sen 95 artiklan 1 kohdan,
   sekä katsoo seuraavaa:

               (1)

               Komissio toteutti asetuksen (EU) 2017/625 95 artiklan mukaisen julkisen valintamenettelyn nimetäkseen eläinten hyvinvointia käsittelevän Euroopan unionin vertailukeskuksen, jonka on määrä tukea komission ja jäsenvaltioiden toimintaa kyseisen asetuksen 1 artiklan 2 kohdan f alakohdassa tarkoitettujen, eläinten hyvinvointia koskeviin vaatimuksiin liittyvien sääntöjen soveltamisessa.

               (2)

               Tarkoitusta varten nimitetty arviointi- ja valintakomitea totesi, että yhteenliittymä, jota johtaa Wageningen Livestock Research ja jossa ovat mukana myös Aarhusin yliopisto ja Friedrich-Loeffler-Institut, täyttää asetuksen (EU) 2017/625 95 artiklan 3 kohdassa vahvistetut vaatimukset ja voisi vastata kyseisen asetuksen 96 artiklassa esitetyistä tehtävistä.

               (3)

               Yhteenliittymä olisi tämän vuoksi nimettävä eläinten hyvinvointia käsitteleväksi Euroopan unionin vertailukeskukseksi, joka vastaa tukitehtävistä, jos ne sisältyvät vertailukeskuksen vuotuisiin tai monivuotisiin työohjelmiin. Ohjelmat olisi vahvistettava niiden asiaan liittyvien työohjelmien tavoitteiden ja painotusalueiden mukaisesti, jotka komissio on hyväksynyt Euroopan parlamentin ja neuvoston asetuksen (EU) N:o 652/2014 (2) 36 artiklan mukaisesti.

               (4)

               Nimeämistä olisi tarkasteltava uudelleen tämän asetuksen soveltamisen alkamispäivästä lähtien viiden vuoden välein.

               (5)

               Tätä asetusta olisi sovellettava 29 päivästä huhtikuuta 2018 asetuksen (EU) 2017/625 167 artiklan 3 kohdassa säädetyn soveltamispäivän mukaisesti,

         ON HYVÄKSYNYT TÄMÄN ASETUKSEN:
   1 artikla
   Nimetään seuraava yhteenliittymä eläinten hyvinvointia käsitteleväksi Euroopan unionin vertailukeskukseksi, joka vastaa komission ja jäsenvaltioiden horisontaalisten toimien tukemisesta eläinten hyvinvointia koskevien vaatimusten alalla:

               Nimi

               :

               Yhteenliittymä, jota johtaa Wageningen Livestock Research ja jossa ovat mukana myös Aarhusin yliopisto ja Friedrich-Loeffler-Institut

               Osoite

               :

                           Drevendaalsesteeg 4

                           6708 PB Wageningen

                           NEDERLAND

         Nimeämistä on tarkasteltava uudelleen tämän asetuksen soveltamisen alkamispäivästä lähtien viiden vuoden välein.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 29 päivästä huhtikuuta 2018.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä maaliskuuta 2018.

            Komission puolesta

            Puheenjohtaja

         Jean-Claude JUNCKER

      (1)  EUVL L 95, 7.4.2017, s. 1.

      (2)  Euroopan parlamentin ja neuvoston asetus (EU) N:o 652/2014, annettu 15 päivänä toukokuuta 2014, elintarvikeketjuun, eläinten terveyteen ja eläinten hyvinvointiin, kasvien terveyteen ja kasvien lisäysaineistoon liittyvien menojen hallinnointia koskevista säännöksistä, neuvoston direktiivien 98/56/EY, 2000/29/EY ja 2008/90/EY, Euroopan parlamentin ja neuvoston asetusten (EY) N:o 178/2002, (EY) N:o 882/2004, (EY) N:o 396/2005, Euroopan parlamentin ja neuvoston direktiivin 2009/128/EY ja Euroopan parlamentin ja neuvoston asetuksen (EY) N:o 1107/2009 muuttamisesta sekä neuvoston päätösten 66/399/ETY, 76/894/ETY ja 2009/470/EY kumoamisesta (EUVL L 189, 27.6.2014, s. 1).